《一萼红 舟过小村，幽景殊胜，因动莼鲈之感》
清代·蒋春霖

小溪湾。引扁舟几曲，风景未荒寒。密筱圈篱，深芦倚岸，斜照人语柴关。

绕村径、桑麻渐了，晚树外、黄叶当花看。罨画人家，光阴似醉，鸡犬皆顽。

此地谁知魏晋，笑估帆来去，空羡桃源。绿剪葵根，红馀稻粒，秋到还忆家山。

乍飞梦、烟波旧隐，又海天、催月角声残。一夜吴江枫冷，老屋霜团。

作者简介：蒋春霖（1818～1868）晚清词人。字鹿潭，江苏江阴人，后居扬州。咸丰中曾官两淮盐大使，遭罢官。一生潦倒，后因情事投水自杀（一说仰药死）。早年工诗，中年一意于词，与纳兰性德、项鸿祚有清代三大词人之称，所作《水云楼词》以身遭咸丰间兵事，特多感伤之音，诗作传世仅数十首，称《水云楼賸稿》。